Concurență acerbă pentru posturile administrative și auxiliare scoase la concurs de către Spitalul Județean de Urgență din Târgu Jiu. Sunt vacante două posturi de spălătoreasă și două posturi de registrator medical. Până în momentul de față a avut loc selecția de dosare. Pentru cele 2 posturi vacante de spălătoreasă sunt 32 de candidate admise la concurs, respectiv 16 pe loc. În data de 25 martie va avea loc proba scrisă a concursului și pe 28 martie interviul.
De asemenea, pentru concursul de ocupare a două posturi vacante de registrator medical au fost depuse 41 de dosare, dintre care 5 au fost respinse pe motiv că nu s-a prezentat diploma care să ateste o calificare în domeniul informatică. Și pentru cele două posturi sunt 18 candidați pe loc. Proba scrisă va avea loc pe 26 martie, iar interviul pe 29 martie.